Dagbladet: Norge hjelper USA med overvåking av Russland
Dokumentene Dagbladet har fått tilgang på fra varsleren Edward Snowden er datert 17. april i år og skal inneholde informasjon om Norges etterretningssamarbeid med USA.Ifølge avisen er det en oppsummering av dette samarbeidet - en oversikt over hva den norske e-tjenestens skaffer av informasjon til USA og omvendt. Samarbeidet skal blant annet bestå av overvåking av Russland, og Dagbladet hevder det blant annet skal være snakk om overvåking av russiske politikere.- Dokumentet Dagbladet har fått tilgang til er et internt NSA-dokument som E-tjenesten ikke tidligere har sett. Dokumentet gir en beskrivelse av hvordan NSA ser på norsk etterretningskapasitet og etterretningsmål, samt samarbeidet mellom E-tjenesten og NSA. Dokumentet bærer preg av å være utformer av en amerikansk saksbehandler, og E-tjenesten vil ikke nødvendigvis stille seg bak alle de formuleringene som er benyttet, sier Kjell Grandhagen, etterretningssjef til avisen. Han fremholder at all virksomhet som den norske hemmelige utenlandstjeneste bedriver, følger norsk lov. - Det fremgår av E-loven at tjenesten skal innhente og analysere informasjon som angår norske interesser i forhold til fremmede stater, organisasjoner og individer. Han fremholder at loven også gir anledning til å samarbeide med andre land: Snowden-dokumentene viser at Norge har delt russisk informasjon med amerikanerne.- Informasjon deles bare med utenlandske partere i den grad det anses å tjene norske interesser. Slik forklarer han norsk etterretning mot våre russiske naboer i nord. - Norges nære beliggenhet opp mot Russland, utviklingen av det russiske samfunnet og Russlands betydelige militærmakt i Norges nærområder, gjør det nødvendig å følge nøye med, sier han til avisen.Dagbladet hadde en stor Snowden-avsløring også 19. november. Den gangen skrev de at USA skal ha overvåket 33 millioner norske mobilsamtaler på én måned, ifølge dokumenter fra varsleren Edward Snowden. Det første til et uvanlig skritt: Sjefen for E-tjenesten, generalløytnant Kjell Grandhagen, innkalte til pressekonferanse og fastslo at Dagbladets oppslag om at USA har overvåket 33 millioner samtaler i Norge, ikke var korrekt. - Overvåkningen er foretatt av det norske forsvaret og dreier seg utelukkende om samtaler i utlandet, sa han. Denne gangen har Dagbladet forelagt informasjonen til Grandhagen og intervjuet ham om de nye funnene, før de trykket saken.
Hemmelige NSA-dokument skal vise at Norge har et omfattende samarbeid med USA for blant annet å overvåke Russland.